钦定古今图书集成/历象汇编/岁功典/第040卷 > 洛中寒食二首 皮日休
## 钦定古今图书集成/历象汇编/岁功典/第040卷 > 洛中寒食二首 皮日休

千门万户掩斜晖，绣幰金衔晚未归。击鞠王孙如锦
地，𩰚鸡公子似花衣。嵩云静对行台起，洛鸟闲穿上
苑飞。唯有路傍无意者，献书未纳问淮肥。

远近垂杨映钿车，天津桥影压神霞。弄春公子正回
首，趁节行人不到家。洛水万年云母竹，汉陵千载野
棠花。欲知豪贵堪愁处，请看邙山晚照斜。

===寒食山馆书情　　　　　　　　来鹄===独把一杯山馆中，每经时节恨飘蓬。侵阶草色连朝
雨，满地梨花昨夜风。《蜀魄》啼来春寂寞，楚魂吟后月
朦胧。分明记得还家梦，徐孺宅前湖水东。